armvectores/hy_wikipedia_2023 huggingface dataset:
Լագոդի (գյուղ, Զենկովի շրջան)

Լագոդի (ուկրաիներեն՝ Лагоди), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Լագոդի գյուղում բնակվում էր 60 մարդ։ Բնակավայրը զբաղեցնում է 0,528 կմ² տարածք։ Բնակչության խտությունը կազմում էր 113,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քուփֆերբերգ (Վերին Ֆրանկոնիա)

Քուփֆերբերգ (գերմ.՝ Kupferberg), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Կուլմբախ շրջանում։ Բնակչությունը կազմում է 1032 մարդ, տարածքը՝ 8,28 կմ² (2010 թվականի դեկտեմբերի 31-ի տվյալներով) ։ Պաշտոնական կոդը՝ 09 4 77 129։
Կոմունան ունի 4 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ
Մարի (քաղաք-պետություն)

Անվան այլ կիրառումների համար տե՛ս՝ Մարի (այլ կիրառումներ)Մարի (այժմ՝ Թել-Հարիրի բլուր, Սիրիայում), հնագույն քաղաք-պետություն Եփրատի միջին հոսանքում։
Առաջացել է մ.թ.ա. III հազարամյակի սկզբին։ Մարիով են անցել Միջագետքից միջերկրածովյան երկրներ ու Փոքր Ասիա գնացող առևտրական ճանապարհները։ Մինչև մ.թ.ա. XXV դ. Մարին մշտական պատերազմներ է մղել Շումերի քաղաքների դեմ։ Մ.թ.ա. XXIV-XXIII դդ. մտել է Աքքադի պետության, մ.թ. III, XXII-XXI դդ.՝ Ուրի III դինաստիայի պետության, մ.թ.ա. XVIII դ. 1-ին կեսին՝ Ասորեստանի կազմի մեջ։
Մ.թ.ա. 1758-ին կործանել է Բաբելոնի թագավոր Համմուրաբին։ Մարիի գեղարվեստի հուշարձանները ներկայացնում են Բաբելա-Ասուրական մշակույթի ճյուղերից մեկը։ Հնագիտական պեղումներից (սկսվել են 1933-ից) բացվել են մ.թ.ա. III հազարամյակ - մ.թ.ա. II հազարամյակի սկզբի աղյուսաշեն զիկկուրատ, քարե արձաններով և սադափե խճանկարներով սրբարաններ, Իշտարի, Դահանայի տաճարները, քաղաքի թաղամասեր։ Հին Արևելքի պալատական ճարայան բնորոշ օրինակ է Զիմրիլիմ թագավորի (մ.թ.ա. XVIII դ.) պալատը՝ 260 սենյակներ, մի քանի ներքին բակեր, որմնանկարներով զարդարված արարողության դահլիճներ։ Գտնվել են կնիքներ, քարե արձաններ, առյուծների բրոնզե ֆիգուրներ, ինչպես և սեպագիր վավերագրերի պետ. արխիվը (ավելի քան 20 հազար պնակիտ, որ վերաբերում են մ.թ.ա. XIX-XVIII դդ.)։
Բարրոբո շրջան

Բարրոբո (անգլերեն՝ Barrobo District), շրջան Լիբերիայի հարավում գտնվող Մերիլենդ երկրամասի հյուսիսում։ Այն Մերիլենդի 2 շրջաններից մեկն է։ Բնակչությունը հիմնականում խոսում է սովորական և լիբերիական անգլերենով։


== Տեսեք նաև ==
Պլեեբո շրջան
Մեցկյուլա (գյուղ, Սուուռե-Յաանի շրջան)

Անվան այլ կիրառումների համար տե՛ս՝ ՄեցկյուլաՄեցկյուլա (էստ․՝ Metsküla), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 182 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիդիա Դևիս

Լիդիա Դևիս (անգլ.՝ Lydia Davis; հուլիսի 15, 1947(1947-07-15), Նոտթհեմփտոն, Մասաչուսեթս, ԱՄՆ) — ամերիկացի գրող, առավել հայտնի է իր պատմվածքներով։  Բուքերյան միջազգային մրցույթի դափնեկիր  2013 թվականին ։ Դևիսը հայտնի է նաև որպես ֆրանսիական գրականության թարգմանչուհի, նա թարգմանել է անգլերեն Մարսել Պրուստի, ինչպես նաև Գուստավ Ֆլոբերի, Պիեր Ժան Ժուվի, Մորիս Բլանշոյի, Միշել Լեյրիսի, Միշել Ֆուկոյի, Միշել Բյուտորի  ստեղծագործությունները։


== Կենսագրություն ==
Լիդիա  Դևիսը մեծացել է Սաութհեմփթոնում և Նյու Յորքում։ Որոշ ժամանակ նա ապրել է Ավստրիայում , հետո 3 տարով տեղափոխվել է Իռլանդիա, որից հետո հաստատվել է Ֆրանսիայում , որտեղ սկսել է թարգմանչի կարիերան ։ Սկզբում Դևիսը զբաղվում էր կինեմատոգրաֆիայի և գեղարվեստական պատկերասրահների համար թարգմանություններով, հետո անցավ գեղարվեստական թարգմանությունների։ Ամուսնացել է ամերիկացի գրող Պոլ Օստերի հետ։  Այդ ամուսնությունից նա  ունեցավ Դենիել անունով որդուն։ Ամուսնալուծությունից հետո կրկին ամուսնացել է, այս անգամ  նկարիչ Ալեն Կոուտի հետ, ումից ունեցավ Թեո որդուն։ Ապրում է Նյու Յորքում, որտեղ դասավանդում է գրական  վարպետություն Օլբանի համալսարանում։


== Հատընտիր ==
The Thirteenth Woman and Other Stories, Living Hand. 1976.
Sketches for a Life of Wassilly. Station Hill Press. 1981. ISBN 978-0-930794-45-3.
Story and Other Stories. The Figures. 1985. ISBN 978-0-935724-17-2.
Break It Down. Farrar Straus Giroux. 1986. ISBN 0-374-11653-9.
The End of the Story. Farrar Straus & Giroux. 1994. ISBN 978-0-374-14831-7
Almost No Memory. Farrar Straus & Giroux. 1997. ISBN 978-0-374-10281-4.


== Ծանոթագրություններ ==
Էժեն Էմմանուել Ամորի Դյուվալ

Էժեն Էմմանուել Ամորի Դյուվալ (ֆր.՝ Eugène Emmanuel Amaury Pineux Duval, ապրիլի 16, 1808(1808-04-16), Մոնրուժ - դեկտեմբերի 26, 1885(1885-12-26), Փարիզի 9-րդ շրջան, Փարիզ), ֆրանսիացի գեղանկարիչ, որն ավելի հայտնի է Ամորի Դյուվալ անունով։ Նա 17-19-րդ դարերի Եվրոպական նկարչության ակադեմիզմ ուղղության հետևորդ է։


== Կենսագրություն ==
Ամորի Դյուվալը ֆրանսիացի նկարիչ, 19-րդ դարի եվրոպական ակադեմիզմի խոշոր ներկայացուցիչ Ժան Օգյուստ Դոմինիկ Էնգրի առաջին աշակերտներից է։ 1833 թվականին առաջին անգամ ցուցադրության է հանում իր աշխատանքները, որոնց թվին էր պատկանում «Կանաչ տիկին»-ը, որը չի պահպանվել և «Ինքնադիմանկար»-ը։ Նկարելուց բացի, նա նաև հրապարակել է նաև իր հիշողությունները։
1834 թվականից մինչև 1836 թվականը նա Իտալիայում գտնվում էր երկարաժամկետ ճանապարհորդության, որտեղ այցելել էր Ֆլորենցիա, Հռոմ, Նեապոլ, որտեղ և սովորել էր իտալական Վերածննդի արվեստը։
Վերադառնալով Ֆրանսիա, նա ընդունում էր եկեղեցու ձևավորման համար կատարվող պատվերներ։


=== Մահ ===
Ամորի Դյուվալը մահացել է 1885 թվականի դեկտեմբերի 25-ին, Ֆրանսիայի մայրաքաղաք Փարիզում, Սուրբ Ծննդյան տոնը նշելու օրը։


== Ստեղծագործություններ ==
Էժեն Էմմանուել Ամորի Դյուվալի ստեղծագործություններում երևում է Դոմինիկ Էնգրի ուժեղ ազդեցությունը։ Իր 76 գեղանկարներից և գրաֆիկական աշխատանքներից հայտնի նկաներն են.

 «Վեներայի ծնունդը», 1862 թվական, Արվեստի պատկերավորման պալատ (Լիլլ), Ֆրանսիա
 «Madame de Loynes», 1862 թվական, Փարիզ, Ֆրանսիա


== Պատկերասրահ ==

		


== Ծանոթագրություններ ==


== Աղբյուրներ ==
Dictionnaire de biographie française
17-րդ հյուսիսային զուգահեռական

17-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 17°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով, Կարիբյան ծովով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 17° (հս.լ. 17°) կոորդինատը։
Այս զուգահեռականի լայնության մեկ աստիճանին համապատասխանում է 106 486 մ երկարությունը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 13 ժամ 09 րոպե
ձմեռվա արևադարձի ժամանակ՝ 11 ժամ 07 րոպե


=== Հատվող տարածքները ===
 Մալի
 Նիգեր
 Չադ
 Սուդան
 Էրիթրեա
Կարմիր ծով
 Սաուդյան Արաբիա
 Եմեն
 Օման
Հնդկական օվկիանոս
 Հնդկաստան (Մահարաշթրա, Քարնաթաքա, Անդհրա Պրադեշ)
 Մյանմար
 Թայլանդ
 Լաոս
 Վյեթնամ
Հարավ-Չինական ծով
 Ֆիլիպիններ
Խաղաղ օվկիանոս
 Մեքսիկա
 Գվատեմալա
 Բելիզ
Կարիբյան ծով
 Անտիգուա և Բարբուդա
Ատլանտյան օվկիանոս
 Քաբո Վերդե
 Մավրիտանիա
 Մալի


== Տես նաև ==
18-րդ հյուսիսային զուգահեռական
16-րդ հյուսիսային զուգահեռական


== Ծանոթագրություններ ==
Չեք

Չեք, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Ազիզիեի գավառակում։


== Բնակչություն ==
Հայաբնակ գյուղ էր։


== Պատմամշակութային կառույցներ ==
Գյուղն ուներ հին գերեզմանոց, որտեղ կային նաև սեպագիր արձանագրություններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մատրենինո (գյուղ, Յարցևսկի շրջան)

Անվան այլ կիրառումների համար տե՛ս՝ ՄատրենինոՄատրենինո (ռուս.՝ Матренино), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեթում Գ

Հեթում Գ (1151 - 1218), Լամբրոն ամրոցի հայ իշխան՝ Հեթումյանների արքայատոհմից։


== Կենսագրություն ==
Ծնվել է 1151 թվականին Օշին 2-րդի ընտանիքում, Հեթումյանների և Շահանդուխտ Պահլավունու արքայատոհմի ներկայացուցիչ է։ Բյուզանդացիների նկատմամբ Ռուբինյանների արքայատոհմի ներկայացուցիչ Թորոս 2-րդի հաղթանակից հետո՝ առաջին անգամ փորձ է արվել միավորելու երկու մրցակից՝ Հեթումյաններ և Ռուբինյաններ արքայատոհմերը։ Այդ միությունը պետք է ամրապնդվեր երկու արքայատոհմերի երեխաների՝ Օշին 2-րդի և Թորոսի աղջիկներից մեկի ամուսնությամբ։
Իր աներոջ՝ Թորոս 2-րդի մահից անմիջապես հետո Հեթումը լուծել է ամուսնությունը, որը կայացել էր երկու արքայատոհմերի միջև կապն ամրապնդելու համար։ Դրանից հետո Ռուբենյան արքայատոհմի նոր կառավարիչ Մլեհն  անհաջող փորձ է արել՝ գրոհով վերցնելու իր հարազատ Լամբրոն ամրոցը։ Մլեհից հետո անհնազանդ Հեթումցիներին փորձել է իրեն ենթարկել հաջորդ կառավարիչը՝ Ռուբեն 3-րդը։ Սակայն նրա հույսերը ևս ջարդվել են Լամբրոն ամրոցի պարիսպների տակ։
Շուտով Կիլիկիայի արքա, Ռուբինյանների արքայատոհմի ներկայացուցիչ Լևոն 2-րդը, ցանկանալով սանձահարել մրցակից և չենթարկվող Հեթումյաններին, բանակ հավաքելով՝ պաշարել է Լամբրոն ամրոցում հաստատված Հեթում 3-րդին։ Սակայն իր նախորդների՝ Մլեհի և Ռուբեն 3-րդի նման, Լևոն 2-րդ նույնպես ամրոցի պատերի տակ պարտություն է կրել։ Դրանից հետո նպատակ ունենալով ոչնչացնել իշխանին՝ նրան հրավիրել է երկու արքայատոհմերի միջև կեղծ ամուսնության պայմանագիր կնքելու։ Ժամանելուց անմիջապես հետո Հեթումը թագավորի հրամանով բռնվել է և բանտ նետվել։


== Ծանոթագրություններ ==
Անկշտանց

Անկշտանց, գյուղ Արևմտյան Հայաստանում, Վանի վիլայեթում, Գավաշի գավառակում (ըստ ոմանց Հայոց ձոր գավառում)։ Գտնվում էր Ոստան քաղաքի մոտակայքում։


== Անվան ստուգաբանություն ==
Գյուղի անվանումը կապված է Հայկի և Բելի առասպելի հետ։ Իբր այս վայրում Հայկ նահապետը հանգիստ է առնում և անցնում։ Ուստի Հայկի մասին հարցնող զինվորներին պատասխանել են «Հայկ հանգիստ էառ և անց», որից էլ առաջացել է Հանկշտանց անունը։
Մեկ այլ տարբերակի վերծանմամբ նշանակում է «անկուշտների» գյուղ։


== Աշխարհագրություն ==
Եղել է ծառազուրկ, բայց բերրի հողեր ունեցող գյուղ։ Գյուղը կապված էր Վանա լճի առափնյա շրջանի և Վան քաղաքի հետ։


== Պատմություն ==
Գյուղը թուրքերի կողմից կողոպուտի և ավերման է ենթարկվել 1895 թվականի ջարդերի ժամանակ։ Անկշտանցի բնակիչները մասնակցել են Վանի՝ 1915-ի պաշտպանությանը։ Նրանց մի մասին հաջողվել է փրկվել կոտորածներից և ապաստան գտնել Արևելյան Հայաստանում։


== Բնակչություն ==
1850-ական թվականներին ունեցել է 14 տուն՝ 108 հայ բնակչով։ 1909 թվականին ուներ 60 տուն՝ 305 հայ բնակիչներով։


== Տնտեսություն ==
Բնակիչները զբաղվում էին երկրագործությամբ, այգեգործությամբ և անասնապահությամբ։


== Պատմամշակութային կառույցներ ==
Գյուղի շրջակայքում պահպանվել էին միջնադարյան կառույցների՝ եկեղեցու և բնակավայրի ավերակներ։
Անկշտանցն ուներ Ս. Ստեփանոս անունով եկեղեցի։ Գյուղի մոտ գտնվում էր նույնանուն վանքը։


== Կրթություն ==
Գյուղում գործում էր հայկական նախակրթական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բուրլացկոե (ավան, Վելիկոնովոսյոլկովսկի շրջան)

Բուրլացկոե (ուկրաիներեն՝ Бурлацьке), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Բուրլացկոե ավանում բնակվում էր 203 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
AT&T

AT&T, հեռահաղորդակցության ամերիկյան անդրազգային ընկերություն։ Հիմնադրվել է 1885 թվականին։ Շտաբ-գրասենյակը գտնվում է Դալասում։ 2015 թվականի դրությամբ տվյալների ընկերությունն ունի 243 620 աշխատակից։


== Ծանոթագրություններ ==


== Արտաքին հղումներ ==
Պաշտոնական կայքը
Չմենի սևապտուղ

Չմենի սևապտուղ (լատ.՝ C. melanocarpa), վարդազգիների ընտանիքի չմենի ցեղի բույս։


== Նկարագրություն ==
Տերևաթափ թուփ է՝ մինչև 2 մ բարձրությամբ, ուղղաձիգ, տարածված սաղարթով։ Ընձյուղները սկզբում թաղիքա-մազմզուկապատ են, հետագայում մերկանում են, ստանում փայլուն կարմրագորշավուն գունավորում։ Տերևները լայն-ձվաձև են, էլիպսաձև կամ երկարավուն-ձվաձև, 2 -4 սմ երկարությամբ, բութ գագաթով, երբեմն փոսիկավոր, կլորավուն, սպիտակ։ Ծաղիկները վարդագույն են, 5 -15-ական հավաքված ծոցային
ողկույզներում կամ վահանաձև հուրաններում։ Պտուղը համարյա գնդաձևն կամ լայն-հակառակ-ձվաձև, 0,7-0,9 սմ տրամագծով, սև (չհասունացած պտուղները գորշակարմրավուն են), 2-3 սերմերով։ Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին։


== Տարածվածություն ==
Տարածված է Կովկասում, Եվրոպայում, Միջին Ասիայում, Հյուսիսային Չինաստանում։ Հայաստանում հանդիպում է Սևանի ավազանում, Մեղրիում, Դեբեդի հովտում, Վայքում, չոր, քարքարոտ թեքություններում, անտառի եզրերին։ Տերևները պարունակում են 115,8-250, իսկ պտուղները 56 մգ/տոկոս C վիտամին։
Աչքի է ընկնում երաշտադիմացկունությամբ և չորադիմացկունությամբ, հողի նկատմամբ պահանջկոտ չէ, լուսասեր է, սակայն լավ է աճում նաև ստվերում։ Բավականին ցրտադիմացկուն է և ջերմադիմացկուն։


== Կիրառություն ==
Խորհուրդ է տրվում լայնորեն օգտագործել կանաչապատման նպատակներով։


== Ծանոթագրություններ ==
Կազնուտի լճակ

Կազնուտի լճակ, լճակ է Նախճավան գավառում, Կզնուտ գյուղից 1-1,5 կմ հյուսիս։ Ունի մոտավորապես 500 մ երկարություն և 220 մ լայնություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
(2976) Լաուտարո

(2976) Լաուտարո (անգլ.՝ Lautaro), աստերոիդ աստերոիդների գոտու արտաքին մասում։ Հայտնաբերվել է 1974 թվականի ապրիլի 22-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 3,342373 ա. մ., առավելագույնը մոտենում է 2,8602 ա. մ. հեռավորության վրա և հեռանում 3,8245 ա. մ.։ Արեգակի շուրջ մեկ ամբողջական պտույտ է կատարում 2231,93 երկրային օրվա ընթացքում, իր ուղեծրով շարժվելով միջինում 0,161295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2976) Լաուտարո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրունտի սառեցում

Գրունտի սառեցում՝ թույլ և ջրով հագեցած գրունտի արհեստական սառեցում (բնական տեղադիրքում) մինչև 0 °C-ից ցածր ջերմաստիճաններ, այն ամրացնելու և անջրաթափանց դարձնելու համար։ Կիրառում են հանքահորերի, թունելների, մետրոպոլիտենի կայարանների ստորգետնյա պահեստարանների, հիմքերի, կամուրջների, կամարների շինարարության ժամանակ։ Գրունտի սառեցման համար օգտագործում են սառնարանային տեղակայանքներ՝ գրունտի մեջ ընկղմվող սառեցնող խողովակների համակարգով, որոնցով շրջապտույտ է կատարում սառեցնող հեղուկը։
Բարի Սարդո

Բարի Սարդո (իտալերեն՝ Barisardo), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 3871 մարդ, բնակչության խտությունը 103,14 կմ²։ Զբաղեցնում է 37,53 կմ² տարածք։ Փոստային ինդեքս՝ 8042։ Հեռախոսային կոդ՝ 0782։
Բնակչության հովանավոր սուրբ համարվում է Բեատա Վերջինե դել Մոնսերատոն։ Ամեն տարի տոնը նշվում է սեպտեմբերի 8-ին։
Խնձոր (անձնանուն)

Անվան այլ կիրառումների համար տե՛ս՝ Խնձոր (այլ կիրառումներ)Խնձոր, հայկական իգական անուն։ Առաջացել է հայերեն խնձոր բառից։ Անվանը համապատասխանում է թուրքական Ալմա անձնանունը։ Անվան փաղաքշական ձևերն են՝ Խնձորիկ, Խնձորշահ։ Հիշատակվել է 12-14-րդ դարերում։


== Գործածություններ ==
Խնձոր, քույր Պատրիկի։
Խնձոր, դուստր Գազանի և քույր Մխիթարի։


== Ծանոթագրություններ ==
Արմյանսկի (Կրիմսկի շրջան)

Արմյանսկի ( ռուս.` Армянский), հայաբնակ խուտոր Ռուսաստանի Դաշնության Կրասնոդարի երկրամասի Կրիմսկի շրջանում, Կրիմսկ քաղաքից 15 կմ հարավ-արևելք։ Գտնվում է ծովի մակարդակից 58 մ բարձրության վրա։


== Բնակչությունը ==
Համաձայն 2010 թվականի տվյալների, գյուղն ուներ 1481 բնակիչ։ Հիմնականում անտառտնտեսություն է, որտեղ գործում է դպրոց, ակումբ և բուժկայան։


== Պատմությունը ==
Գյուղը հիմնադրել են Վանի, Տրապիզոնի և Երզնկայի շրջակա գյուղերից գաղթած հայերը` 1888 թվականին։


== Ծանոթագրություններ ==
Մամեդ Աղաջանյան

Մամեդ Աղաջանյան (հուլիսի 3, 1974, Խրամորթ, Ասկերանի շրջան - հոկտեմբերի 2, 1992, Խրամորթ, Ասկերանի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Մամեդ Աղաջանյանը ծնվել է 1974 թ. հուլիսի 3-ին Ասկերանի շրջանի Խրամորթ գյուղում։ Ավարտել է գյուղի միջնակարգ դպրոցը։ Ֆիդայական ջոկատների կազմում մասնակցել է ազատագրական պայքարի սկզբնական փուլին։ 1992 թ. ծառայել է Արցախի Ինքնապաշտպանության ուժերում։ Զոհվել է 1992 թ-ից հոկտեմբերի 2-ին հայրենի գյուղի համար մղված մարտում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Նորագյուղի գերեզմանատանը։


== Ծանոթագրություններ ==
Սալե դելե Լանգե

Սալե դելե Լանգե (իտալ․՝ Sale delle Langhe) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 515 մարդ (2008 թվականի տվյալներով)։ Բնակչության խտությունը 47 /կմ²։ Տարածքը՝ 11 կմ²։ Փոստային ինդեքս՝ 12070։ Հեռախոսային կոդ՝ 0175։
Կոմունայի հովանավորն է համարվում Սուրբ Աստվածամայրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0174 75015
Պաշտոնական կայք՝ http://www.comune.saledellelanghe.cn.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռուլետ (թխվածք)

Ռուլետ, ալյուրով ուտեստ՝ խմորից թխած, որը լցոնվում է քաղցր կամ ոչ քաղցր լցոնումներով։ Բիսկվիտի խմորից պատրաստված ռուլետը՝ կրեմով կամ մրգային լցոնումով հանդիսանում է Ռուսաստանում տարածված քաղցրավենիք՝ արդյունաբերական ծավալներով արտադրվող։


== Բիսկվիտային ռուլետ ==
Ռուլետը, ինչպես թվում է ծագել է կենտրոնական Եվրոպայում, հավանական է՝ Ավստրիայում (ոչ Շվեյցարիայից, ինչպես կարելի է մտածել)։ «swiss roll» անվանումը ֆիքսվել է 1870-ական թվականների անգլիական խոհարարական գրքերում, այդ ժամանակ էլ ուտեստը վերջնականապես մտնում է անգլիական խոհանոց։
Ռուլետը կարելի է պատել շոկոլադե գլազուրով կամ ցանել շաքարի փոշի։ Տարատեսակ լցոնումները, բացի նշվաշներից, իրենցնից ներկայացնում են թարմ մրգերի և հատապտուղների կտորներ, դուլսե դե լեչե, խտացրած կաթ, շոկոլադ, հարած սերուցք, մուրաբա և այլն։ Ռուլետը կարելի է նաև զարդարել մրգի կտորներով, հատապտուղներով կամ խյուսով։
Ռուլետի պահպանման ժամկետը կազմում է 2-ից մինչև 7 օր, եթե պատրաստված է առանց կոնսվերանտների կիրառման։ Կոնսերվանտներով պատրաստված (սորբինաթթվի աղ, սննդամթերքի սպիրտ) ռուլետը պահպանվում է մինչև 6 ամիս։
Ներկայումս բիսկվիտային ռուլետը հանդիսանում է տարածված ուտեստ, որի տարբեր տեսակներ կարելի է ձեռք բերել սրճարաններում կամ շատ երկրների սուպերմարկետներում։
Ռուլետի այլ տեսակներ.

Սլավոնական (կակաչով)
Գերմանական և ավստրիական շտրուդել
Ֆրանսիական Սուրբ Ծննդյան գերան:


== Տես նաև ==
Վերտուտա
Շտրուդել


== Պատկասրահ ==

		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Похлёбкин В.В. Рулеты. Рулады // Кулинарный словарь. — М.: Э, 2015. — С. 314—315. — 456 с.
Кенгис Р.П. Домашнее приготовление тортов, пирожных, печенья, пряников, пирогов. — М.: Лёгкая и пищевая промышленность, 1982. — 240 с.
Кузнецова Л.С., Сиданова М.Ю. Технология приготовления рулетов бисквитных // Технология приготовления мучных кондитерских изделий. — М.: Мастерство, 2002. — С. 148—154. — 320 с.
Գարդերմուեն

Օսլոյի օդանավակայան, Գարդերմուեն (նորվ.՝ Oslo Lufthavn, Gardermoen), Նորվեգիայի ամենամեծ և մայրաքաղաք Օսլոյի գլխավոր օդանավակայանը։ Գտնվում է Օսլոյից 48 կիլոմետր հյուսիս՝ Ուլենսաքերում՝ Աքերսհուս կոմսությունում։ Համարվում է «Scandinavian Airlines System» և «Norwegian Air Shuttle» ավիաընկերությունների գլխավոր հանգույցային օդնավակայանը։
Այսօր Գարդերմուեն օդանավակայանն ունի երկու զուգահեռ թռիչքուղիներ։


== Պատմություն ==
Գարդերմուեն օդանավակայանը բացվել է 1998 թվականին։ Այն կառուցվեց, քանի որ Օսլոյի «Ֆորնեբու» օդանավակայանը այլևս չէր կարող սպասարկել այցելուների տարեցտարի աճող հոսքին։ Բացի այդ, Ֆորնեբուն նաև ընդարձակման հնարավորություններ այլևս չուներ։
Նոր օդանավակայանը ամենասկզբից ցանկանում էին կառուցել Հուրում մունիցիպալիտետում՝ Օսլոյից հարավ-արևմուտք, սակայն, պարզվեց, որ Հուրում անընդհատ տևական մառախուղներ են լինում։ Արդյունքում կառուցվում է Գարդերմուեն օդանավակայանը Ուլենսաքերում։ Այդ տարածքը նախկինում օգտագործվում էր որպես ռազմական հրաձգարան դեռևս XVIII դարում։ 1912 թվականից Գարդերմուենի դաշտն օգտագործվում էր թռիչքներ և վայրէջքներ իրականացնելու նպատակով։
Երկրորդ համաշխարհային պատերազմի տարիներին այստեղ տեղադրվել է Լյուֆտվաֆեի աէրոդրոմը, որից, պատերազմի ավատից հետո, սկսեց օգտվել Նորվեգիայի թագավորական ռազմաօդային ուժերը։


== Ժամանակակից վիճակ ==
Ներկա պահին Գարդերմուեն օդանավակայանում գործում է մեկ տերմինալ՝ երկու կառանման տեղերով, որոնք օգտագործվում են ե՛ միջազգային, և՛ տեղական թռիչքներ իրականացնելու ժամանակ։ Երրորդ կառանման տեղն են այսօր կառուցում, ինչպես նաև նոր սպասասրահներ, իսկ հների ընդարձակման աշխատանքները կավարտվեն 2017 թվականին։
2007 թվականին Գարդերմուեն օդանավակայանից օգտվել են ավելի քան տասնինը միլիոն ուղևորներ, որը 1.3 միլիոնով շատ է, քան 2006 թվականին։
2014 թվականին Գարդերմուեն օդանավակայան սպսասարկել է 24.3 միլիոն ուղևորների. այդ ցուցանիշով Գարդերմուենը դարձավ մեծությամբ երկրորդը Սկանդիանավիայում՝ դանիական Կաստրուպ օդանավակայանից հետո։ Այսօր Գարդերմուենը ամենաարագ աճող օդանավակայաններից է տարածաշրջանում։
Գարդերմուեն օդանավակայանում գործող տուրքից զերծ խանութները՝ դյութի ֆրիները, ամենամեծն են Արևմտյան Եվրոպայում (քանի որ Նորվեգիան Եվրոպական Միության կազմի մեջ չի մտնում, այդ իսկ պատճառով տուրքից զերծ առևտուրն իրականացնում է նաև Եվրոպական Միության երկրներ թռիչքների ժամանակ)։
Գարդերմուեն օդանավակայանը մշտական չվերթներով կապված է Նորվեգիայի 25 օդանավակայանների հետ (դրանցից 16-ը սպասարկում են միայան ռեակտիվ ինքնաթիռներին), ինչպես նաև Եվրոպայի, Ասիայի, Հյուսիսային Ամերիկայի քաղաքների հետ։
Օսլո-Բերգեն և Օսլո-Թրոնհեյմ երթուղիները համարվում են Եվրոպայի տասը ամենաբեռնված երթուղիներից մեկը։
Օսլոյի կենտրոնը օդանավակայանի հետ կապվում է E06 եվրոպական ավտոմայրուղով։ Հատուկ օդանավակայանի համար կառուցվել է Գարդերմուբանեն երկաթուղու ճյուղը, ինչպես նաև նոր երկաթուղային թունելը՝ Ռումերիքսփորթեն անվանումով։
«Օսլոյի օդանավակայան, Գարդերմուեն» կայարանը սպասարկում է Օսլո-Էյդսվոլ արվարձանային գնացքներին և դեպի Կենտրոնական Նորվեգիա մշտական երթուղիներին (այդ թվում և Լիլեհամեր)։ Կա նաև հատուկ ճեպընթաց, որը կոչվում է «Flytoget»:


== Վիճակագրական տվյալներ ==


== Ծանոթագրություններ ==


== Արտաքին հղումներ ==
Официальный сайт
Kampen om flyplassen – NRK Gull om veien til Gardermoen
Հայ-պակիստանյան հարաբերություններ

Հայ-պակիստանյան հարաբերություններ, միջազգային և դիվանագիտական հարաբերություններ Հայաստանի և Պակիստանի միջև։ Որպես այդպիսին, դիվանագիտական հարաբերությունները բացակայում են։
Հայաստանը դիվանագիտական կապերի մեջ է Հնդկաստանի հետ և Քաշմիրի վիճելի երկրամասը համարում է Հնդկաստանի անբաժան մաս։
Պակիստանը միակ երկիրն է աշխարհում, որը չի ճանաչում Հայաստանը, որպես պետություն, այն դեպքում, երբ Հայաստանը ճանաչում է Պակիստանին։
Պակիստանը ընդունում է Ադրբեջանի տարածքային ամբողջականությունը, ինչպես Արցախյան ազատամարտի ընթացքում, այնպես էլ նրանից հետո։ Պակիստանը չի ընդունում նաև 1915 թվականի հայերի ցեղասպանությունը։


== Տես նաև ==
Հայերը Պակիստանում
Հայաստանի դիվանագիտական ներկայացուցչությունների ցանկ
Դիվանագիտական ներկայացուցչությունների ցանկ Հայաստանում


== Ծանոթագրություններ ==


== Արտաքին հղումներ ==
"Pakistan and the World (Chronology: April-June 2005)", in։ Pakistan Horizon, Vol. 58 (2005), No. 3, pp. 121–169. JSTOR.
Shannon O'Lear & Robert Whiting։ "Which comes first, the nation or the state? A multiple scale model applied to the Nagorno-Karabakh conflict in the Caucasus", in։ National Identities, Vol. 10 (2008), No. 2, pp. 185–206. Taylor & Francis Online.
Վալաստե (ջրվեժ)

Անվան այլ կիրառումների համար տե՛ս՝ Վալաստե (այլ կիրառումներ)

Վալաստե (էստ․՝ Valaste juga), Էստոնիայի և Մերձբալթիկայի ամենաբարձր ջրվեժը (ջրվեժի բարձրությունը 30.5մ է)։ 1996 թ. Գիտությունների ակադեմիայի հանձնաժողովը ջրվեժը հայտարարել է բնական ժառանգություն և Էստոնիայի խորհրդանիշերից մեկը։
Վալաստե ջրվեժը տեղակայված է Իդա-Վիրումա կոմսության տարածքում՝ Օնտիկա և Վալաստե բնակավայրերի միջև։ Ջրվեժն առաջացել է արհեստական հոսանքից, որն օգտագործվում է դաշտերից ավելորդ ջուրը հեռացնելու նպատակով։ Խիստ ձմեռներին ջրվեժը սառչում է։
Վալաստե ջրվեժը Էստոնիայի ամենահայտնի տեսարժան վայրերից մեկն է։ Զբոսաշրջիկների համար կառուցվել է դիտահարթակ, որը թույլ է տալիս ավելի մոտիկից դիտել ջրվեժը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Վալաստե ջրվեժը Archived 2008-11-04 at the Wayback Machine.
Վալաստե ջրվեժը
Վալստե ջրվեժը և վտանգավոր վայրէջք դեպի ծով(չաշխատող հղում)
Թել-Ռոֆել

Թել-Ռոֆել, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բալարյան

Բալարյան, հայկական ազգանուն։


== Ազգանունը կրողներ ==
Հասմիկ Բալարյան (20-րդ դար), նկարչուհի։


== Տես նաև ==
Բալլարյան


== Ծանոթագրություններ ==
Շնաձկան խայծ

Շնաձկան խայծ (անգլ.՝ Shark Bait), համակարգչային կատակերգական մուլտֆիլմ՝ ստեղծված Հովարդ Ի․ Բեյքերի և Ջոն Ֆոքսի կողմից։
Ֆիլմը շատ նման է «Փնտրելով Նեմոյին» և «Ստորջրյա եղբայրություն» ֆիլմերին, հետևաբար այն քննադատների կողմից արժանացավ վատ կարծիքների,և չցուցադրվեց կինովարձույթի,այլ անմիջապես թողարկվեց DVD տարբերակով։


== Սյուժե ==
Մուլտֆիլմում ներկայացվում են Պայ անունով փոքրիկ զվարճալի ձկան արկածները, ով իր ծնողների մահից հետո մեկնում է երջանկություն որոնելու Մեծ խութում։ Սիրահարվելով հրապուրիչ և հայտնի գեղեցկուհի Ռիֆաին, Պայը ձեռք է բերում լուրջ թշնամի՝ շնաձուկ Տրոյան։ Բայց Պայի հետ են նրա վստահելի ընկերներն և իմաստուն օգնականները, ովքեր միշտ պատրաստ են օգնել։ Կկարողանա՞ արդյոք պաշտպանել իր սիրուն և նոր տուն գտնել Խութում։


== Հնչյունավորողներ ==
Ֆրեդի Փրինս կրտսեր
Ռոբ Շնայդեռ
Իվեն Ռեյչել Վուդ
Դոնալ Լոգ
Էնդի Դիկ
Ֆռեն Դրեշեր
Ջոն Ռիզ Դեյվիս
Ռ․ Լի Էռմի
Ջիմմի Բենեթ
Տրենտ Ֆորդ


== Ծանոթագրություններ ==


== Արտաքին հղումներ ==
«Շնաձկան խայծ»(անգլ.) ֆիլմը Internet Movie Database կայքում
Կալցիտրիոլ

Կալցիտրիոլ, կալցիումի փոխանակությունը կարգավորող հորմոն։ Այս հորմոնը վիտամին D3-ի փոխանակության ակտիվ նյութերից է։ կալցիտոնինի և պարաթիրեոիդ հորմոնի հետ միասին մասնակցում է կալցիումի և ֆոսֆորի փոխանակությանը։ Հորմոնն ունի ստերոիդային ծագում։
Կալցիտրիոլի ազդեցությամբ արյան մեջ շատանում է կալցիումի և ֆոսֆորի քանակը։ Բայց միաժամանակ, արյան միջից կալցիումն անցնում է ոսկրեր։


== Սինթեզ ==
Կալցիտրիոլի սինթեզն ընթանում է 3 փուլով։ Սկզբում մաշկում ուլտրամանուշակագույն ճառագայթների ազդեցությամբ նախավիտամինից առաջանում է խոլեկալցիֆերոլ։ Երկրորդ փուլը կապված է լյարդի հետ, որտեղ խոլեկալցիֆերոլի հիդրօքսիլացման արդյունքում առաջանում է 25(OH)D3 (25-հիդրօքսիկալցիֆերոլ)։ Վերջինս անցնում է արյուն և կապվում α-գլոբուլինի հետ։ Այն ֆիզիոլոգիական խտաստիճաններով կալցիումի փոխանակության վրա գրեթե չի ազդում։ Երրորդ փուլն իրականացվում է երիկամներում, որտեղ առաջանում է կալցիտրիոլը, որը հանդիսանում է վիտամին D3-ի առավել ակտիվ ձևը։
Այս հորմոնն ինակտիվանում է լյարդում։


== Ազդեցության մեխանիզմ ==
Կալցիտրիոլի հիմնական ազդեցությունն արտահայտվում է աղիներում կալցիումի ներծծման խթանմամբ։ Միաժամանակ աղիներում այս հորմոնը խթանում է նաև ֆոսֆատների ներծծումը։ Կալցիտրիոլի երիկամային ազդեցություններն արտահայտվում են նեֆրոնի խողովակիկներում ֆոսֆատների և կալցիումի հետներծծման խթանմամբ, իսկ ոսկրերում խթանում է օստեոբլաստների գործունեությունը։ 
Կալցիտրիոլի պակասից կարող է առաջանալ ռախիտ կամ օստեոմալյացիա։ Պարաթհորմոնն ու թերկալցիումարյունությունը խթանում են կալցիտրիոլի առաջացումը։


== Ծանոթագրություններ ==
1837 Կովկասի մեդալ

1837 Կովկասի մեդալ (ռուս.՝ Медаль «Кавказ 1837 год»), Ռուսական կայսրության պետական պարգև, որով պարգևատրում էին Կովկասի բնակիչներին, ովքեր ուղեկցել են Նիկոլայ I-ին 1837 թվականի իր այցի ժամանակ։ Ուղևորությունը խաղաղեցված տարածքներով հնարավոր դարձավ Կովկասյան պատերազմների խաղաղեցմանը։ Մեդալը հիմնադրվել է 1837 թվական հոկտեմբերի 23-ին Նիկոլայ I-ի օրոք։


== Պարգևատրման կարգ ==
Մարգևատրում էին Կովկասի բնակիչներին, ովքեր ուղեկցել են Նիկոլայ I-ին 1837 թվականի իր այցի ժամանակ։ Մեդալը ստանում էին բոլորը, այդ թվում նաև կայսրը։


== Մեդալի նկարագրություն ==
Մեդալը պատրաստում էին արծաթից՝ 28 մմ տրամագծով։ Մեդալի դիմերեսի կողմում պատկերված է Նիկոլայ I-ի դիմանկարը, իսկ ամբողջ եզրերվ մակարգված է․ 

Հակառակ կողմում հորիզոնական ուղղությամբ երկու տողով մակարգված է․ 

Մակագրությունները բաժանված են իրարից գծով, իսկ վերևում մի փոքր աստղ է պատկերված։
Սանկտ պետերբուրգի դրամատունը 1873 թվականին հատել է 3300 մեդալը։ Ընդհանուր տեղեկություններով, պարգևատրվել է 2847 մարդ։


== Կրելու կարգ ==
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։


== Պատկերասրահ ==

		
		


== Ծանոթագրություններ ==


== Գրականություն ==
Чепурнов Н. И. Наградные медали Государства Российского. — М.: Русский мир, 2000. — С. 323. — 768 с. — ISBN 5-89577-024-X
Петерс Д. И. Наградные медали Российской империи с надписью «Кавказ 1837 год»: история учреждения и списки награжденных. — М.: Древлехранилище, 2007. — 165 с. — ISBN 5-93646-108-4


== Արտաքին հղումներ ==
«КАК ПОКОРЯЛИ КАВКАЗ. Медаль «Кавказ — 1871 года»»։ Արխիվացված օրիգինալից 2013-06-17-ին։ Վերցված է 2013-06-17
Մեզենովկա (գյուղ, Կրասնոպոլիեի շրջան)

Մեզենովկա (ուկրաիներեն՝ Мезенівка), գյուղ Ուկրաինայի Սումիի մարզի Կրասնոպոլիեի շրջանում։ Հիմնադրվել է 17-րդ դարում։ Մեզենովկա գյուղական խորհրդի վարչական կենտրոնն է, որը, բացի այդ, ներառում է Նովոալեքսանդրովկա, Չերյոմուշկի, Պտուշկա և Մայսկոե գյուղերը։
2001 թվականի տվյալներով Մեզենովկա գյուղում բնակվել է 1 273 մարդ։
Մեզենովկա գյուղը գտնվում է Պոժնյա գետի ափին, վերևում՝ 6,5 կմ հեռավորության վրա, Լեսնոե գյուղը, հոսանքին ներքև՝ 2,5 կմ հեռավորության վրա՝ Սլավգորոդ գյուղը։ Գետի վրա կան մի քանի ամբարտակներ։


== Պատմություն ==
Մեզենովկան Ռուսական կայսրության Խարկովի նահանգի Ախտիրսկի շրջանի Ռյասնյանսկի վոլոստում գյուղ էր, 1848 թվականին այստեղ կառուցվել է շաքարի գործարան։ 
1995 թվականի հուլիսին Ուկրաինայի Նախարարների կաբինետը հաստատել է այստեղ գտնվող շաքարի գործարանը և շաքարի ճակնդեղի ֆերման սեփականաշնորհելու որոշումը։ Հետագայում շաքարի գործարանը սնանկ է ճանաչվել և դադարել է գոյություն ունենալ։


== Տրանսպորտ ==
Գյուղով են անցնում Т-1901 և Т-1913 մայրուղիները։


== Սոցիալական ոլորտի օբյեկտներ ==
Մեզենովսկայայի միջնակարգ դպրոց
Մանկապարտեզ
Մարզադաշտ
Գրադարան
«Ուկրպոշտա»-ի մասնաճյուղ
Օշադբանկի մասնաճյուղ
Գյուղական խորհուրդը
Ֆելդշերի կայան, ամբուլատորիա
«Նովա Պոշտա» մասնաճյուղ


== Տեսարժան վայրեր ==
Հայրենական մեծ պատերազմի զինվորների հուշարձան


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Ֆու

Ալեքսանդր Ֆու կամ Ֆու Շեն (չինարեն ավանդ. 傅聲, հեշտ. 傅声 , պալլ.: Fu6 Seng1, անգլ.՝ Alexander Fu Sheng հոկտեմբերի 20, 1954(1954-10-20), Բրիտանական Հոնկոնգ, Միացյալ Թագավորություն - հուլիսի 7, 1983(1983-07-07), Բրիտանական Հոնկոնգ, Միացյալ Թագավորություն), հոնկոնգցի դերասան և ռեժիսոր։ 1970-ական թվականների մարտարվեստի ֆիլմերի և Շաո եղբայրների ստուդիայի աստղ։


== Կենսագրություն ==
Ծնվել է Հոնկոնգում։ Եղել է կայացած գործարար՝ արմատներով Նոր Տարածքների բնակիչ Չյոն Յանլունի որդին։ Երբ Ֆու Շեն երեխա էր, նրա ընտանիքը մի քանի տարիներ բնակվել է Հավայիում, որտեղ էլ սկսել է զբաղվել ձյուդոյով և կարատեով։ 1971 թվականին ընդունվել է Shaw Brothers ստուդիային կից դրամատիկական Հարավային Դպրոցը և անմիջապես իր վրա է բևեռել ռեժիսոր Չժան Չեի ուշադրությունը։ Ռեժիսորը, ցանկանալով փորձել նոր դերասանին, ուղարկում է մարզվելու կունգ ֆուի վարպետ Լյու Ցզյալյանի մոտ։ Ֆու Շեն էկրանին առաջին անգամ հայտնվեց 1972 թվականին՝ «14 ամազոնուհիները» ֆիլմում խաղալով զինվորի դերը։ Դերասանին գլխավոր դեր վիճակվեց 1973 թվականին Չժան Չեի «Ոստիկանություն» ֆիլմում, որտեղ Ֆու Շեն խաղաց Լյան Գուանի դերը։ Ֆու Շենի և Չժան Չեի հետագա համագործակցության արդյունքն են «Երկու հերոսներ» (1974), «Շաոլինի հինգ վարպետները» (1974), «Շաոլինի տաճարը» (1976) ֆիլմերը և «Խիզախ աղաղնաձիգը» ֆիլմաշարի սերիաները։ Ընդհանուր առմամբ Ֆու Շեն նկարահանվել է Չժան Չեի 23 ֆիլմերում։
1976 թվականին Ֆու Շեն ամուսնացել է դերասանուհի ջեննի Ցզէնի հետ, ով նրա հետ խաղացել է «Շաոլինի նոր բռնցքամարտիկները» (1976) ֆիլմում։
Դերասանը մի շարք վնասվածքներ է ստացել 1978 և 1979 թվականներին։ «Մահացու պարզած սուրը» ֆիլմի (1979) նկարահանման հրապարակում ճոպանը, որից կախված էր Ֆու Շեն, կտրվել է և դերասանը գլխիվայր ընկել է ութ ֆունտ բարձրությունից։ Նկարահանվելով «Հերոսները լաց չեն լինում» ֆիլմում (1980)՝ նա կոտրեց աջ ոտքի ոսկորները։
Ենթադրվում էր, որ Ֆու Շեն «Օձ արծվի ստվերում» (1978) պետք է խաղար գլխավոր դերը, բայց Շաո ժենլենը՝ Shaw Brothers ընկերության ղեկավարը, որի մոտ դերասանն աշխատում էր երկարաժամկետ էքսկլյուզիվ պայմանագրով, թույլ չտվեց նրան մասնակցել ստուդիայի աշխատանքներին [աղբյուրը 346 օր ցույց չի տալիս]։ Ի վերջո, գլխավոր դերում ընտրվել է Ջեքի Չանը։
Ալեքսանդր Ֆուն գնել և բնակվել է Բրյուս Լիի տանը՝ Կոուլունում։ 1983 թվականի հուլիսի 7-ին Շաո եղբայրների ստուդիայի աստղը զոհվում է ավտովթարից։ Այդ ժամանակ նա մասնակցում էր «Վեցերորդ զինվորը» ֆիլմի (1984) նկարահանումներին.այստեղ պետք է խաղար գլխավոր դերը։ ֆու Շենի մահվան հետ կապված ֆիլմի սցենարը նորից գրվեց։ Ֆիլմի թողարկված տարբերակում Ֆու Շեն հանկարծակի անհայտանում է և իրադարձությունների կենտրոնում հայտնվում է Գորդան Լյուի հերոսը։
Հուղարկավորությունը կազմակերպել է Shaw Brothers –ի կոմիտեն։ Նրա աճյունը քսուքապատվել է։


== Ծանոթագրություններ ==


== Արտաքին հղումներ ==
Կաղապար:Rotten Tomatoes person
Ֆու Շեն (անգլ.) hkmdb.com կայքում
Հրուշ Աճեմյան

Հրուշ Աճեմյան (Հրանուշ Աճեմյան, անգլ.՝ Hrush Alexis Achemyan, հուլիսի 19, 1987(1987-07-19), Հայաստան), հայազգի ոճաբան-դիմահարդար։


== Կենսագրություն ==
Հրուշ Աճեմյանը ծնվել է Հայաստանում։ 5 տարեկան հասակում տեղափոխվել է ԱՄՆ։ 

Բնակվում և աշխատանքային գործունեություն է ծավալում Լոս Անջելեսում։
Հրուշը ինքնուս դիմահարդար է, համագործակցում է հայտնի մոդելների, հաղորդավարների, աստղերի հետ,  Քիմ Քարդաշյանի և Քայլի Ջեների անձնական դիմահարդարն է։
Գեղեցկության շոուների շրջանակներում շրջագայել է աշխարհում, մասնակցել է Դուբայի դիմահարդարման BROW SHOW-ին։ Համագործակցել է Tarte™ Cosmetics-ի հետ, միասին թողարկել են  SYLED BY HRUSH աչքերի և այտերի գունապնակները։


== Ծանոթագրություններ ==


== Արտաքին հղումներ ==
http://www.styledbyhrush.com/ Հրուշ Աճեմյան. պաշտոնական կայք
Նովոիվանովկա (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ՆովոիվանովկաՆովոիվանովկա (ռուս.՝ Новоивановка, բաշկիրերեն՝ Яңы Ивановка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2958) Արպետիտո

(2958) Արպետիտո (անգլ.՝ Arpetito), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,872188 ա. մ., առավելագույնը մոտենում է 2,8275 ա. մ. հեռավորության վրա և հեռանում 2,9168 ա. մ.։ Արեգակի շուրջ մեկ ամբողջական պտույտ է կատարում 1777,94 երկրային օրվա ընթացքում, իր ուղեծրով շարժվելով միջինում 0,202481 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2958) Արպետիտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուլյաշ Բայսեիտովա

Կուլյաշ (Գուլբահրամ) ժասիմովնա Բայսեիտովա  (ղազ.՝ Күләш Жасынқызы Байсейітова, ապրիլի 19 (մայիսի 2), 1912, Ալմաթի, Ռուսական կայսրություն - հունիսի 6, 1957(1957-06-06), Մոսկվա, ԽՍՀՄ), ղազախ երգչուհի (լիրիկական–կոլորատուրային սոպրանո)։ ԽՍՀՄ ժողովրդական արտիստուհի (1936 թվական)։ Համարվում է ղազախական օպերային արվեստի հիմնադիրներից։ 
1934 թվականից եղել է Երաժշտական թատրոնի, 1937 թվականից՝ Ղազախական օպերայի և բալետի թատրոնի մենակատարուհի։ Բրուսիլովսկու «Կըզ–ժիբեկ», «Եր–Տարգին», Տուլուբաևի «Բիրժան և Սառա» (ԽՍՀՄ պետական․ մրցանակ, 1949 թվական) և այլ օպերաների գլխավոր դերերգերի առաջին կատարողն է։ Հանդես է եկել նաև համերգներով (ԽՍՀՄ պետական մրցանակ, 1948 թվական):


== Պարգևներ, մրցանակներ ==
Ստալինյան մրցանակ
Լենինի շքանշան
ԽՍՀՄ ժողովրդական արտիստի կոչում
Աշխատանքային կարմիր դրոշի շքանշան
«Հայրենական մեծ պատերազմի ժամանակ անձնվեր աշխատանքի համար» մեդալ


== Ծանոթագրություններ ==
Արիլդ Նյուքվիսթ

Արիլդ Նյուքվիսթ (նորվ.՝ Arild Nyquist, մարտի 6, 1937(1937-03-06), Օսլո, Նորվեգիա - դեկտեմբերի 21, 2004(2004-12-21), Ասքեր, Ակերսհուս, Նորվեգիա), նորվեգացի վիպասան, բանաստեղծ, գրող, մանկագիր, երաժիշտ։


== Կենսագրություն ==
Արիլդ Նյուքվիսթը ծնվել է Օսլոյում։ Մայրը գրող Գերդ Նյուքվիսթն է, խորթ հայրը՝ նկարիչ Օլավ Մոսեբեկը։ Ստեղծագործել սկսել է 1963 թվականից։ Առաջին վեպը եղել է «Ringer i et sommervann»-ը։
1971 թվականին Նյուքվիսթն արժանացել է Mads Wiel Nygaards Endowment գրական մրցանակի։ 1994 թվականին «Ungdom» ինքնակենսագրական վեպի համար առաջադրվել է Հյուսիսային Խորհրդի գրական մրցանակի։


== Դիսկոգրաֆիա ==
Eventyrhagen (Octave, 1979)
Epleslang (Octave, 1980)
Tomme Bord (Octave, 1981)
Mr. Baluber (Octave, 1982)
Arild Nyquist og Familien Baluber på nye eventyr – Piker (Studio B, 1983)
Duo Karamba! (Studio B, 1983)
Greven i skogen (Limbo Musikkproduksjon, 1985)
Kalde øl & heite jenter (Tunsberg Grammofon, 1985)
Slemme Lars og noen andre (Tunsberg Grammofon, 1987)
Sol og regn (Tylden & Co., 1993)
I sans og samling (Tylden & Co., 1999)


== Ծանոթագրություններ ==
Ջանջորջո Տրիսինո

Ջանջորջո Տրիսինո, (իտալերեն՝ Gian Giorgio Trissino, հուլիսի 8, 1478, Վինչենցա, Վենետո, Իտալիա - դեկտեմբերի 8, 1550, Հռոմ, Պապական մարզ), իտալացի գրող, լեզվաբան։ Վերածննդի դարաշրջանի կլասիցիզմի ներկայացուցիչ։ «Մոֆոնիսբա» (1515 թ., հրատարակվել է 1524 թ.) ողբերգության և «Սիմիլիմներ» (հրատարակվել է 1548  թ.) կատակերգության մեջ Տրիսինոն օգտագործել է հին հույն, դրամայի ժանրային ու տաղաչափական առանձնահատկությունները։ Կլասիցիստական պոեմ ստեղծելու նրա փորձը որոշակի հաջողություն չի ունեցել։ «Գոթերից ազատագրված Իտալիան» (գիրք 1-27, հրտատարակվել է 1547-1548 թթ.) հերոսական պոեմը գրված է Հոմերոսի հետևությամբ, հեկզամետրիկ չափով։ Տրիսինոյի փորձը մեծապես յուրացրել են իտալացի կլասիցիստները։ Իր լեզվաբանական աշխատություններում Տրիսինոն պաշտպանել է իտալական գրական լեզվի կանոնացման անհրաժեշտությունը։


== Ծանոթագրություններ ==
Եվսեևսկի (Ուստ-Դոնեցկի շրջան)

Եվսեևսկի (ռուս.՝ Евсеевский), գյուղ Ռուսաստանի Ռոստովի մարզի Ուստ-Դոնեցկի շրջանում։ Մտնում է Վերխնեկուդրյուչենսկի գյուղական համայնքի կազմի մեջ։
Կաստել դի Կազիո

Կաստել դի Կազիո  (իտալերեն՝ Castel di Casio), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 3170 մարդ։ Բնակչության միջին խտությունը՝ 67 մարդ/կմ²։ Զբաղեցնում է 47 կմ² տարածք։ Փոստային ինդեքս՝ 40030։ Հեռախոսային կոդը՝ 0534։
Սուրբ նահատակ Վլաս Սեբաստացին հարգվում է որպես կոմունայի հովանավոր։ Տոնակատարությունը փետրվարի 3-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ալմալիսու

Ալիմալիսու, գետ Սև ծովի ավազանում։ Սկիզբ է առնում Պոնտական լեռնաշղթայից և ծովն է թափվում Կերասունից արևմուտք։


== Ծանոթագրություններ ==
Amazon Appstore

Amazon Appstore, առցանց խանութ, որը նախատեսված է Android և Windows 11 օպերացիոն համակարգերի համար, մշակված է Amazon ընկերության կողմից։ 


== Պատմություն ==
Խանութը բացվել է 2011 թվականի մարտի 22-ին և հասանելի է գրեթե 200 երկրերում։ Մշակողները վճարվում են հավելվածների վաճառքի 70% տոկոսի չափով։ 
2011 թվականի սեպտեմբերի 28-ին Amazon ընկերությունը թողարկում է Kindle Fire պլանշետը, որում հավելվածներ ներբեռնելու համար նախատեսված էր Amazon Appstore, Google Play-ի փոխարեն։ 
2019 թվականի հոկտեմբերի 9-ին խանութում հասանելի էր ավելի քան 487 083 հավելված։ 
2021 թվականի հուլիսի 25-ին Microsoft ընկերությունը կոնֆերանսի ժամանակ ներկայացրեց Windows 11 օպերացիոն համակարգը, որի վրա հասանելի էին Android հավելվածները, իսկ որպես հիմնական խանութ այդ հավելվածների ներբեռնման համար ծառայում էր Amazon Appstore-ը։ 


== Ծանոթագրություններ ==
Օլեգ Կոժանով

Օլեգ Գեննադևիչ Կոժանով (հունիսի 5, 1987(1987-06-05), Լենինգրադ, ՌԽՖՍՀ, ԽՍՀՄ), ռուս ֆուտբոլիստ, հարձակվող։ Հայտնի է ՌՖՊԼ և ՖԱԼ ակումբների կազմում իր ելույթներով։


== Կարիերա ==


=== Ակումբային ===
Պետերբուրգի ՄՊՄԴ-ի «Սմենա» ակումբի սան է։ 2003-2006 թվականներին խաղացել է «Զենիթի» երկրորդ կազմում։ Հիմնական թիմի կազմում անցկացրել է 9 խաղ և խփել մեկ գոլ Ռուսաստանի 2005 թվականի առաջնությունում, ինչպես նաև անցկացրել է 5 խաղ Ռուսաստանի 2005/06 գավաթի խաղարկությունում և1 խաղ ՈՒԵՖԱ 2005/06 գավաթի խաղարկությունում։ 2006/2007 թվականներին խաղացել է «Ուրալի» կազմում, 2008-ին՝ «Ռոստովում», 2009-ին՝ «Խիմկիում»։ 2010 թվականի փետրվարին տեղափոխվել է Նիժնի Նովգորոդի «Վոլգա» ակումբ։ 2011 թվականի մարտի 31-ին պայմանագիր է կնքել «ԿԱՄԱԶ» ակումբի հետ։ 2012 թվականի հունվարի 23-ին պայմանագիր է կնքել Օրենբուրգի «Գազովիկի» հետ։ 2012 թվականի հունիսին տեղափոխվել է «Ենիսեյ»։ 2014 թվականի հուլիսին համալրել է Խաբարովսկի «ՍԿԱ-Էներգիա» ակումբի կազմը։ 2015 թվականի օգոստոսի 10-ին պայմանագիր է կնքել Պետերբուրգի «Դինամո» ակումբի հետ։
2016 թվականի ամռանը դարձել է «Զվեզդա ՍՊ» սիրողական ակումբի ֆուտբոլիստ, իսկ Սանկտ Պետերբուրգի 2016/2017 առաջնությունն անցկացրել է «Պետերբուրգ» ակումբում։


=== Հավաքականում ===
2003 թվականին հանդես է եկել Ռուսաստանի պատանեկան հավաքականում։ 2007 թվականին հանդես է եկել երիտասարդական հավաքականում։ Նրա կազմում անցկացրել է 5 խաղ՝ խփելով 1 գոլ։


== Ձեռքբերումներ ==
Առաջին դիվիզիոնի հաղթող - 2008


== Ծանոթագրություններ ==


== Արտաքին հղումներ ==
Վիճակագրությունը zenit-history.ru կայքում
Ֆուտբոլիստի էջը FootballFacts.ru կայքում
Ֆուտբոլիստի էջը ՊՖԼ-ի պաշտոնական կայքում
ՈՒԵՖԱ Չեմպիոնների Լիգայի եզրափակիչ 2009

2009 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգայի 17-րդ խաղարկությունն է, իսկ ընդհանուր 54-րդ խաղարկությունն է։ Որում հաղթեց «Բարսելոնա» ֆուտբոլային ակումբը՝ 2-0 հաշվով «Մանչեսթեր Յունայթեդին»։ Խաղը կայացել է Օլիմպիական մարզադաշտում, Հռոմ, Իտալիա։
Обійми (երգ)

«Обійми», ուկրաինական «Օկեան Էլզի» ռոք խմբի առաջին սինգլը «Земля» ձայնասկավառակից։ 2013 թվականի փետրվարի 27-ին տեղի ունեցավ տեսահոլովակի պրեմիերան, որի ռեժիսորը բրիտանացի Հովարդ Գրինհոլն է։
Այս երգն ունի նաև մեկ այլ տարբերակ, որը կատարում է միայն Սվյատոսլավ Վակարչուկը՝ փոփոխած բառերով։


== Ստեղծագործություն ==
Обійми (3:46)


== Բառեր ==
Երաժշտության և բառերի հեղինակն է Սվյատոսլավ Վակարչուկը։ 
Коли настане день,
Закінчиться війна,
Там загубив себе,
Побачив аж до дна
Обійми мене, обійми мене, обійми
Так лагідно і не пускай,
Обійми мене, обійми мене, обійми
Твоя весна прийде нехай.
І от твоя душа
Складає зброю вниз,
Невже таки вона
Так хоче теплих сліз?
Обійми мене, обійми мене, обійми
Так лагідно і не пускай,
Обійми мене, обійми мене, обійми
Твоя весна прийде нехай.


== Երաժիշտներ ==
Սվյատոսլավ Վակարչուկ՝ վոկալ
Վլադիմիր Օպսենիցա՝ կիթառ
Դենիս Դուդկո՝ բաս կիթառ
Միլոշ Էլիչ՝ ստեղնաշարային գործիքներ
ԴԵնիս Գլինին՝ հարվածային գործիքներ։


== Արտաքին հղումներ ==
Երգը Mp3Party  կայքում  բեռնելու համար Archived 2017-12-31 at the Wayback Machine.
Սինգլը best-muzon  կայքում(չաշխատող հղում)
Մանվածք

Մանվածք, թել, որը կազմված է ոլորմամբ (երբեմն՝ սոսնձմամբ) միացված մանրաթելերից։ Օգտագործվում է գործվածքներ, տրիկոտաժ, թելեր, ճոպաններ և այլն պատրաստելու համար։ Ստանում են բամբակից, բրդից, մետաքսի, քիմիական մանրաթելերի մնացուկներից և այլ տեսակի հումքից։ Տարբերում են համասեռ (միատեսակ մանրաթելերից կազմված) և խառը (մանրաթելերի խառնուրդից կազմված) մանվածքներ։ Մանվածքի հիմնական բնութագրերն են՝ հաստությունը, ոլորման աստիճանը, հավասարաչափությունն ըստ հաստության, ամրությունը, ինչպես նաև մաքրությունը (արատների բացակայությունը)։
Բաբացի

Բաբացի (ուկրաիներեն՝ Бабаці́), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Բաբացի գյուղում բնակվում էր 24 մարդ։ Բնակավայրը զբաղեցնում է 0,39 կմ² տարածք։ Բնակչության խտությունը կազմում էր 61,54 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուգովայա (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ԼուգովայաԼուգովայա (ռուս.՝ Луговая, բաշկիրերեն՝ Луговая), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 153 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Կարապետ եկեղեցի (Լաս Վեգաս)

Անվան այլ կիրառումների համար տե՛ս՝ Սուրբ Կարապետ եկեղեցի (այլ կիրառումներ)Սուրբ Կարապետ, հայ առաքելական եկեղեցին Լաս Վեգասում։


== Պատմություն ==
Լաս Վեգասում Սուրբ Կարապետ եկեղեցու կառուցման նախագիծը մեկնարկել է 2009 թվականին, երբ Desert Inn Road արևելյան պողոտային կից հայ համայնքը կես ակր հողատարածք է գնել։ Հիմնարկեքը տեղի է ունեցել 2011 թվականի հոկտեմբերին Մեծի Տանն Կիլիկիո Արամ Ա կաթողիկոսի մասնակցությամբ։ Շինարարական աշխատանքներն սկսվել են 2012 թվականից։ Եկեղեցին և հարակից դահլիճը հանդիսանում են հայ համայնքի հոգևոր և մշակութային կենտրոնը։
Եկեղեցու ճարտարապետն է Լևոն Գյուլբենկյանը։ Եկեղեցին կառուցված է հայկական ճարտարապետությանը համահունչ։


== Ծանոթագրություններ ==


== Արտաքին հղումներ ==
Սուրբ Կարապետ եկեղեցու պաշտոնական կայքը
Ռեուս

Ռեուս (կատ.՝ Reus), համայնք Իսպանիայում՝ կատալոնական Տառագոնա պրովինցիայի Բաշ Կամպ շրջանում (կամորկայում)։ Տարածքը կազմում է 53,05 կմ²։ 2010 թվականի մարդահամարի տվյալներով բնակչության թվաքանակը եղել է 106662։ Պրովինցիայի վարչական կենտրոնից՝ Տառագոնա քաղաքից հեռավորությունը 14 կմ է, Կամբրիլս քաղաքից՝ 12 կմ, Սալոու քաղաքից՝ 10 կմ,
Լա Պինեդայից՝ 8 կմ և Բարսելոնայից՝ 108 կմ։
Ռեուսում է ծնվել անվանի ճարտարապետ Անտոնիո Գաուդին։


== Տեսարժան վայրեր ==
Ռեուսը զբոսաշրջիկներին գրավում է իր բազմազան տեսարժան վայրերով։ Քաղաքի կենտրոնում զբոսանքները հնարավորություն կտան ձեզ հիանալու քաղաքի հրաշալի ճարտարապետությունով և հետաքրքիր հուշարձաններով։ Ռեուսում գտնվում է թեմատիկ կենտրոն, որը նվիրված XX դարի հանրահռչակ ճարտարապետ Անտոնիո Գաուդիին։ Իմաստ ունի ուշադրություն դարձնել Սալվադոր Վիլասեկայի ինստիտուտին, հնէաբանության թանգարանին, ինչպես նաև պատմական մյուս բազմաթիվ հուշարձաններին, որոնք մտնում են մոդեռնի քայլող ուղու մեջ։


== Գնումներ ==
Ռեուս այցելելու պատճառների մեջ Գաուդիի կենտրոնի այցելության և գեղատեսիլ վայրերով զբոսանքների հետ միասին հարկ է ներառել նաև գնումներ կատարելը։ Քաղաքի տարածքում տեղակայված է բազմազան ապրանքներ առաջարկող շուրջ 600 խանութ։ Նրա նեղլիկ փողոցներով տարածված են շատ ռեստորաններ և սրճարաններ, որտեղ յուրաքանչյուր ցանկացող կարող է իր ճաշակին հարիր ուտեստներ համտեսել։


== Փոխադրամիջոցներ ==
Պլակա Դել Կանալի հրապարակի մոտ գտնվում է ավտոկայանը, որտեղից սկսվում է քաղաքի հյուրերի մեծամասնության զբոսաշրջության երթուղին։ Պլակա Դել Ռեբուլի հրապարակի շուրջը տեղակայված է երկաթգծի կայարանը, իսկ Ռեուսից 4 կմ հեռավորության վրա տեղակայված է օդանավակայանը։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Официальная страница Archived 2007-02-25 at the Wayback Machine.
Página web del Ayuntamiento Archived 2007-02-25 at the Wayback Machine.
Información de la Generalitat de Cataluña Archived 2007-09-29 at the Wayback Machine.
Información del Instituto de Estadística de Cataluña
Город Реус: основная информация и советы для туристов
Կասմա

Կասմա, գյուղ Արևմտյան Հայաստանում, Խարբերդի վիլայեթի Ակնի գավառակում, Եփրատից ոչ հեռու։
XIX դարի վերջին ուներ մի քանի հարյուր հայ բնակիչ, որոնք զբաղվում էին երկրագործությամբ ու անասնապահությամբ։ Գյուղում կար եկեղեցի և հայկական վարժարան։ Կասման ավերվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==